Poslovni broj: Pp-906/2024
- 2 -

        
[image: grb-1]                  


Republika Hrvatska						   
Općinski sud u Crikvenici
Ul. kralja Tomislava 85 A, Crikvenica                                Poslovni broj: Pp-906/2024
                                                                                                      

R E P U B L I K A   H R V A T S K A

R J E Š E N J E

Općinski sud u Crikvenici, po sucu tog suda Gordani Vulić Pavlović, uz sudjelovanje Melite Mrakovčić, kao zapisničarke, u prekršajnom postupku protiv okrivljenika Roberta Brajkovića, branjenog po braniteljici Sandri Zorc, odvjetnici iz Rijeke, zbog djela prekršaja iz odredbe članka 13. Zakona o prekršajima protiv javnog reda i mira (Narodne novine broj  41/77., 47/89., 55/89., 5/90. - službeni pročišćeni tekst, "Službeni list SFRJ" br. 83/89., "Narodne novine" br. 47/90., 55/91., 29/94., 114/22., 47/23.), u povodu optužnog prijedloga Ministarstva unutarnjih poslova, Policijske uprave primorsko-goranske, Policijske postaje Crikvenica klasa: 211-07/22-5/26804 urbroj: 511-09-27-22-1 od 3.10.2022., odlučujući o zahtjevu okrivljenog putem branitelja za naknadom troškova postupka zaprimljenog po ovomu sudu dana 28. studenog 2025. godine, dana 13. kolovoza 2026.,

r i j e š i o  j e

I. Na temelju odredbe članka 140. stavka 2. Prekršajnog zakona (Narodne novine broj 107/07, 39/13, 157/13, 110/15, 70/17, 118/18 i 114/22, dalje: PZ) imaju se na teret proračunskih sredstava isplatiti troškovi prekršajnog postupka na ime nagrade i nužnih izdataka branitelja okrivljenika, odvjetnica Ane Trošelj i Sandre Zorc iz Rijeke, u ukupnom iznosu od 1.087,32 eur (slovima: tisuću osamdeset sedam eura i trideset dva centa) uplatom na žiro račun Zajedničkog odvjetničkog ureda Ane Trošelj i Sandre Zorc iz Rijeke, broj HR8524020061140121948 otvoren kod Erste banke d.d. 

II. Odbija se zahtjev okrivljene za naknadom troškova postupka, u preostalom dijelu preko dosuđenog iznosa, kao neosnovan.

III. 	Računovodstvo Općinskog suda u Crikvenici dužno je po pravomoćnosti ove odluke postupiti po točki I izreke iste.  


Obrazloženje

1. Presudom ovog suda pod poslovnim brojem: Pp-1203/22 od dana 13. studenog 2025. godine, postupak je pravomoćno dovršen donošenjem oslobađajuće presude.  

2. Braniteljica okrivljenika je pravovremeno podnijela zahtjev za naknadom troškova prekršajnog postupka u ukupnom iznosu od 1.149,82 eur. 

3. Zahtjev je djelomično osnovan.

4. Primjenom Tbr. 4. t. 1. i 4. u svezi Tbr. 50. Tarife o nagradama i naknadi troškova za rad odvjetnika (Narodne novine broj 142/12, 103/14, 118/14, 107/15, 37/22, 126/22 i 138/23, dalje Tarifa) okrivljenom se na ime pristupa njegova branitelja ročištima dana 16. rujna 2025.i 13. studenog 2025. priznaje pravo na nagradu u visini od 100 bodova za svako, primjenom Tbr. 1.t. 2. Tarife priznata je nagrada u visini od 100 bodova na ime sastava pisane obrane dok je primjenom Tbr. 5. t. 3. Tarife priznata nagrada s osnova sastava prigovora na prekršajni nalog u visini od dodatnih 100 bodova, što je ukupno 400 bodova, a što prema vrijednosti boda prema Tbr. 54. Tarife predstavlja novčanu protuvrijednost od 800,00 eur. Uz navedeno je priznato i pravo na PDV pa je ukupno po ovim osnovama okrivljenoj priznata nagrada od 1.000,00 eur.   

4.1. Priznat je i zatraženi putni trošak osobnim automobilom odvjetnika na relaciji Rijeka-Crikvenica-Rijeka obzirom na dolazak branitelja iz sjedišta odvjetničkog ureda u Rijeci, Agatićeva 5/II do Crikvenice, Kralja Tomislava 85A, gdje je zakazano ročište glavne rasprave na dane 16. rujna 2025.i 13. studenog 2025., što prema traženju branitelja iznosi 148 km (2*74 km) pa  za upotrebu vlastitog automobila istomu pripada nadoknada u visini od 30% cijene bezolovnog benzina od 100 oktana za svaki prevaljeni kilometar, odnosno ukupno dodatni iznos od 87,32 eur.

5. Zahtjev za naknadom troškova nije osnovan u preostalom dijelu, a odnosi na zahtjev za dosudom novčanog iznosa na ime izvršenog uvida u spis, a što prema ocjeni suda predstavlja redovnu, osnovnu i primarnu obvezu svakog opunomoćenika u postupku, uz što u spisu nema službene naznake (službene zabilješke) vršenja takva uvida, slijedom čega je odlučeno kao u izreci odluke.


U Crikvenici 13. kolovoza 2026.

    
       Zapisničar:				 				        Sudac:     
     Melita Mrakovčić				                                  Gordana Vulić Pavlović


UPUTA O PRAVU NA ŽALBU
Protiv rješenja stranke i osobe čija su prava povrijeđena mogu podnijeti žalbu. Žalba se podnosi ovome sudu u roku 3 (tri) dana od dana dostave rješenja u dovoljnom broju primjeraka za prvostupanjski i drugostupanjski sud.



DNA:
1. Okrivljeniku
2. Branitelju okrivljenika, ZOU Trošelj & Zorc
3. Računovodstvu, po pravomoćnosti na postupanje

image1.jpeg




